তথ্যমন্ত্রী হাসানুল হক ইনু বলেন, ‘ভারতীয় প্রতিনিধিদের সঙ্গে সকালে আমি বৈঠক করেছি। এ দ্বিপাক্ষিক আলোচনা অনেক ফলপ্রসূ হয়েছে। দেশের চলচ্চিত্রের মানোন্নয়ন ও ব্যবসাকে প্রসারিত করতে দ্বিপাক্ষিক আলোচনা হয়েছে। উভয় দেশের সক্রিয় সহযোগিতায় দেশের চলচ্চিত্র জগতের উন্নয়ন হবে। আমাদের দেশের প্রযোজকদের অনেক প্রতিভা রয়েছে। তাদের কেবল একটি প্ল্যাটফর্ম দরকার। আশা করছি অল্প কিছু দিনের মধ্যে দেশের চলচ্চিত্র আবার রমরমা হবে।’